แฟนมีอาการผื่นขึ้นตลอด ไม่ทราบว่าสาเหตุมาจากอะไรเพราะก็ไม่ได้แพ้อะไรเป็นพิเศษ มีผื่นแดงขึ้นโดยไม่ทราบสาเหตุ ยิ่งตอนเวลาอาบน้ำผื่นจะขึ้นแดงเต็มตัว หรือตอนที่มีอะไรมาัมผัสกับผิวแรงๆก็จะขึ้นตามรอยที่ถูกสัมผัส แต่เพิ่งเป็นได้ไม่นานค่ะเลยอยากทราบว่าทำไมจู่ๆถึงเป็นได้ และสาเหตุมาจากอะไรกันแน่คะ
สวัสดีค่ะ อาการที่ผื่นแดงขึ้นเวลาที่มีอะไรมาสัมผัสกับผิวหนัง น่าจะเป็นผื่นลมพิษชนิดหนึ่ง เรียกว่า Dermatographism ซึ่งมีลักษณะเฉพาะ คือ เมื่อขีดเขียนไปบนผิวหนัง หรือเกาผิวหนัง จะมีรอยนูนเเดงเเละคันตามรอยนั้นๆ นอกจากนี้ แรงกด แรงถู เช่น การถูสบู่ สวมเสื้อผ้ารัดๆ ก็อาจทำให้เกิดได้เช่นกัน ลมพิษชนิดนี้ยังไม่ทราบสาเหตุที่เเน่ชัดในเบื้องต้น เมื่อเกิดผื่นขึ้น อาจใช้การประคบด้วยความเย็น แต่ไม่กดผิวหนังแรงเกินไป ใช้น้ำแข็งลูบเบาๆ เป็นต้น และอาจทานยาแก้แพ้ เช่น เซทิริซีน (cetirizine), ลอราทาดีน (loratadine) เป็นต้น แต่หากอาการเป็นบ่อยๆ หรือผื่นเกิดขึ้นต่อเนื่องตลอดเวลา แนะนำควรไปพบแพทย์เฉพาะทางด้านผิวหนังหรือโรคภูมิแพ้เพื่อรักษาค่ะ